2 Raja-Raja - Aceh Bible - Old Testament / 2Kings-18\nNibak thon nyang keu lhée keurajeuen Raja Hosea bin Ela ateueh Israel, Hizkia bin Ahas jeuet keuraja Yehuda.\n2 Bak watéenyan gobnyan nan umu 25 thon dan gobnyan geumat peurintah di Yerusalem 29 thon treb jih. Ma gobnyan na geuh Abia binti Zakharia.\n3 Hizkia geupeubuet buet nyang paleng mangat até TUHAN saban lagée Raja Nabi Daud indatu gobnyan.\n4 Gobnyan geupeuhanco bubena teumpat seumah dewa, dan geureuloih banmandum tugu-tugu dan geupeurusak patong-patong Dewi Asyera. Meunan cit geupeuhanco teuma uleue peurunggu nyang geupeugét lé Nabi Musa nyang teuboh nan Nehustan. Sabab, trok bak uroenyan ureuëng Israel mantong jitot keumeunyan dan jihoreumat ubak uleue peurunggu nyan.\n5 Lamkawan bandum Raja Yehuda, bah nyang yoh gohlom meunan cit óh ka lheueh Hizkia, hana nyang lagée gobnyan. Gobnyan peucaya ubak TUHAN, Po teu Allah Israel,\n6 dan seutia ubak Gobnyan. Hántom na gobnyan geulawan TUHAN. Banmandum peurintah TUHAN nyang geubri meulalu Nabi Musa, geutaát that lé Hizkia deungon bit-bit taát.\n7 Nyang kheueh sabab jih TUHAN teutab geutulông gobnyan sampoe gobnyan meuhase lam peue-peue mantong useuha geuh. Gobnyan beurontak ateueh raja Asyur, dan hana geutem taklok ubak gobnyan.\n8 Gobnyan geupeutaloe ureuëng Filistin, dan geureubot teumpat tinggai awaknyan, phon nibak gampông nyang paleng ubit sampoe ubak banda nyang paleng rayeuk, jitamong cit Gaza dan wilayah nyang na bansikeulileng nyan.\n9 Nibak thon nyang keupeuet lam keurajeuen Hizkia, na kheueh thon nyang keutujoh keurajeuen Hosea ateueh Israel, Salmaneser raja Asyur jijak prang Israel dan jikeupong Samaria.\n10 Óh ka lheueh jikeupong na lhée thon treb jih, Samaria rhot lam jaroe raja Asyur. Nyan na jih nibak thon nyang keunam keurajeuen Hizkia, dan thon nyang keu sikureueng keurajeuen Hosea.\n11 Lheueh nyan Asyur laju jiba rakyat Israel u Asyur sibagoe ureuëng nyang teuteuen; siladum nibak awaknyan jipeuduek di banda Halah, siladum teuk tô ngon Krueng Habor lam wilayah Gozan, dan siladum teuk lam banda-banda di nanggroe Madai.\n12 Samaria rhot sabab ureuëng Israel hana jitaát ubak TUHAN, Po teu Allah awaknyan. Awaknyan ji-iengkeue ubak janji nyang ka geupeugét lé TUHAN ngon awaknyan, dan awaknyan banmandum ji-iengkeue ubak peurintah Nabi Musa, hamba Gobnyan. Awaknyan hana jitem deungoe dan hana jitem seutôt.\n13 Nibak thon nyang keu peuet blaih keurajeuen Hizkia raja Yehuda, banda-banda Yehuda nyang meupageue ngon kuta jiprang dan jipeutaloe lé Sanherib, raja Asyur.\n14 Dan ubak Sanherib nyang na di Lakhis, lé Hizkia laju geukirém haba lagée nyoe, "Ulôn ka meusalah. Lé sababnyan, ulôn lakée, Amphon piôh kheueh bék Amphon prang le kamoe. Banmandum nyang Amphon lakée teuma kamoe bri." Sanherib jijaweueb bahwa Hizkia harôh geukirém keu gobnyan 10.000 kilogram pirak, dan 1.000 kilo gram méuh.\n15 Lé sababnyan, banmandum méuh nyang na lam Baét TUHAN meunan cit nyang na lam kaih meuligoe geukirém lé Hizkia ubak Sanherib.\n16 Méuh nyang na nibak pintoe-pintoe Baét TUHAN meunan cit nyang ka geupasang lé Hizkia nibak ambang-ambang pintoe nyan pih geucok dan geukirém ubak Sanherib.\n17 Teuma raja Asyur nyan jikirém teuma saboh pasokan rayeuk that nyang na di Lakhis nyang pimpénan lhée droe peuwira manyang, na kheueh sidroe panglima, sidroe tukang peujieb ié, dan sidroe teuk ulée kawai raja. Óh ka trok lam banda nyan awaknyan laju jicok teumpat lam ladang, nyang teuboh nan Ladang Peunatu nyang tô that ngon lueng nyang ié ji-ile rot kulam nyang na di ateueh.\n18 Lheuehnyan awaknyan jidumpek sira jitawök Raja Hizkia. Teuma lhée droe peugawée Hizkia jiteubit geujak meurumpok ngon awaknyan. Ban lhée droe peungawai nyan na kheueh Elyakim bin Hilkia ulée rumoh tangga meuligoe, Sebna, keurukon mulok neugahra, dan Yoah bin Asaf keurukon mulok meuligoe.\n19 Sidroe lamkawan peuwira Asyur nyan jipeugah ubak awaknyan, "Jak peutrok kheueh laju ubak Hizkia haba raja Asyur lagéenyoe: 'Pakon gatanyoe tarasa droe teuh teuga?\n20 Gata pike deungon haba hase gata gantoe siasat dan teunaga tantra? Soe kheueh nyang gata peubangga, sampoe gata tajeuet talawan Asyur?\n21 Beutôi gata meuharab beujitulông lé Meusé, teuma hainyan saban cit deungon gata peuguna naleueng lakoe sibagoe tungkat; teuma tungkat nyan patah dan jaroe gata teutob. Meunan kheueh raja Meusé keu soe mantong meuharab ubak jihnyan.' "\n22 Lheueh nyan jipeugah lom lé peuwira Asyur nyan, "Atawa mungken gata tapeugah bahwa gata meuharab ubak TUHAN, Po teu Allah gata? Watée Hizkia jipeurintah mangat jeuet ureuëng Yehuda dan Yerusalem beujimeuiébadat dikeue miseubah di Yerusalem, kon kheueh nyang jipeuhanco nyan miseubah dan teumpat-teumpat teuseumah ubak TUHAN keudroe?\n23 Jinoe ateueh nan raja Asyur ulôn kujeuet meutaroh meunyoe keugata teujok 2.000 boh guda, pasti gata hana ureuëng sidubnyan le keu jipasang ateueh rhueng guda nyan!\n24 Keu gata lawan peuwira kamoe nyang paleng ubit pih, gata kon imbang kamoe. Teuma gata teutab cit tameuharab nanggroe Meusé mangat jikirém bantuan geuritan prang dan pasokan meuguda!\n25 Gata tapike kamoe prang dan kamoe peutaloe nanggroe deungon tan geutulông lé TUHAN? TUHAN keudroe kheueh nyang yue kamoe mangat kamoe jak prang dan kamoe peuhanco teuma!"\n26 Lheueh nyan geupeugah lé Elyakim, Sebna, dan Yoah ubak peuwira nyan, "Teungku, neumeututoe mantong lam basa Aram ngon kamoe, kamoe muphom. Bék meututoe ngon basa Ibrani, eunteuk jideungoe lé rakyat nyang na ateueh beuton banda nyan."\n27 Geuseuôt peuwira nyan, "Peu kheueh ubak gata dan raja gata mantong ulôn geukirém lé Asyur keuteupeu sampoe banmandum nyoe? Kon! Ulôn meututoe cit ubak rakyat nyang teungoh duek ateueh beuton nyan, nyang meusigoe deungon gata teuma tapajoh ék gata keudroe dan tajieb iék gata keudroe."\n28 Óh lheuehnyan peuwira nyan jidong dan jidumpek lam basa Ibrani, "Deungoe kheueh nyoe peue nyang geupeugah lé raja Asyur:\n29 'Bék tatem jipeungéut lé Hizkia; jihnyan hana hase jipeuseulamat gata.\n30 Bék tadeungoe watée jibujuk keuteumeuharab ubak TUHAN. Bék gata pike TUHAN geupeuseulamat gata atawa geutam sipa-i Asyur keu jireubot banda gata.\n31 Bék tadeungoe Hizkia. Ulôn raja Asyur, ulôn yue ubak gata mangat tateubiet nibak lam banda dan meunyeurah droe. Singoh jeuet gata pajoh boh anggô nibak lampôh gata keudroe, dan tapajoh boh ara nyang na nibak bak gata keudroe, dan gata jieb ié nyang na nibak mon gata keudroe,\n32 sampoe ulôn kupinah gata ubak saboh nanggroe nyang saban ngon nanggroe gata keudroe. Disinan na lampôh anggô nyang jipeuhase anggô keu gata keudroe, dan na blang gandom nyang jipeuhase teupông gandom keu peunajoh gata. Lam nanggroe nyan na bak zaiton nyang le, minyéuk zaiton dan meulisan. Meunyoe gata taseutôt peue nyang ulôn yue ubak gata, gata teuma udeb, hana maté. Bék gata deungoe Hizkia! Jihnyan jipeungéut gata deungon jipeugah bahwa TUHAN teuma geupeuseulamat gata.\n33 Peu kheueh ka lheueh na dewa bansa laén jipeuseulamat nanggroe jih nibak keukuasaan ulôn?\n34 Dipat kheueh dewa-dewa nanggroe Hamat dan Arpad? Dipat kheueh dewa-dewa Sefarwaim, Hena, dan Iwa? Peu kheueh na nyang teuka jijak peuseulamat Samaria?\n35 Dewa toh kheueh nyang ka lheueh jipeuseulamat nanggroe jih nibak keukuasaan ulôn? Panena mungken TUHAN hase geupeuseulamat Yerusalem?' "\n36 Watée jideungoe nyan, peunduduek Yerusalem hana jijaweueb, sabab Raja Hizkia ka geupeurintah awaknyan seungab mantong.\n37 Teuma, Elyakim, Sebna, dan Yoah geupriek peukayan gobnyan tanda seudeh that até, lheueh nyan laju geuwéh geujak peutrok ubak raja peue nyang ka jipeubuet lé uléebalang Asyur nyan.


That Geu P'uep Daih. Di Israel Ganja Ji Ekspor, Di Aceh Meutapula Han Ji Brie - NASAJA BERITA\nHome › Donya › ganja › israel\nThat Geu P'uep Daih. Di Israel Ganja Ji Ekspor, Di Aceh Meutapula Han Ji Brie\nNasaja Berita – Israel, Ganja padahai nyang leupah that get kualitaih di Aceh, tapi ka awak Israel nyang meuraseuki röt ganja. Di geutanyoe Aceh, bek ta kheun jak ekspor, ta pula mantöng ji drop. Awak gampong Apa baroesa ji drop sit. Kön wap ji pula, ata ji timoh keudroe di keu rumoh. Ka troh peulisi jak drop. Alah pih cuma si malam lam penjara kira ju.\nDewan sideh di Israel lheuh ji peutrön boh thek thok kiraju, ngön ekspor ganja na tamöng peng karap troh peut Te (4 Triliyun) kiraju. Ukuran meunyoe ta jep kupi ngön peng peut Te, saboh gampong ureung ta undang, suah jep saboh dron sapoe kupi. Nyan pih han troh meu si Te pih kira ju. Beutheng pruet-pruet tan jeit keu buet.\nDi Israel sideh ganja ji peuget keu ubat. Makajih ji brie ekpor. Ka ta kheun kön ji peugöt keudroe ubat, ji ekspor bahan ji peugöt le nanggroe gob. Keu ubat keubiet nyoe. Di Apa Aceh, bek ta kheun keu ubat mangat puleh saket gob. Keu droe geuh geu p'iep, atra hana saket jeut keu saket. Ukuran ji teumee reuneng geuh meu dua malam. Pu bhaih roh.\nJi peugah le senator Israel nyan, aleh soe nan pih si gam arakate nyan, nyang pokok jih kalinyoe awak Israel suah pula ganja beu le. Get that keu ubat. Bek peu saban bak naggroe tanyoe beh. Nyan Apa Raban peuingat. Meunyor hawa meunan jak u Israel ju keudeh. Meuhan yu jak awak Israel keunoe yu duek keu anggota dewan, bah jeut ji peugöt undang-undang ekspor ganja. Nyan hana ta ragu neu kira ju. Ijo kaya awak Aceh. Dum nyang ka ji ekspor u Medan, Jakarta ngön u Malaya, leupah na teuh kaya jih dum. Talo toke campli neu kira ju. Si thon siploh boh toko ji bloe. Rumoh ube-ube seumijid ji peugöt.\nKeu sumber berita bak cnn neu kalon, ata luwa nanggroe. Meunyoe bak situs berita awak droeteuh Aceh lam basa Indoneh, bak klikkabar pih na ji tuleh le awak nyoe.\n1 Response to "That Geu P'uep Daih. Di Israel Ganja Ji Ekspor, Di Aceh Meutapula Han Ji Brie"\nAbang khan January 1, 2019 at 5:42 AM\nmubut ju hhh


Senin, 18/11/2019 - 16:42 WIB\nBaje meudarah seureuta sikin dapu, nyang dicok uleh polisi seubagoe barang bukti. (ist)\nACEHTREND.COM, Idi- Sidroe lakoe nyang nan inisial jih KH (31) ditop inong drojih ngon sikin dapu, kareuna brat that beungeh lheuh dikheun keujih agam mabok sabe. Peukara meudarah nyan nibak Sabtu (16/11/2019) nyang dipuphon uleh KH nyang ditudoh inong droe jih dimeumukah ngon agam laen.\nKH nyang asai Gampong Matang Neuheun, Kecamatan Nurussalam, Aceh Timu, ditop purumoh droejih leh awak nyan dawa-dawi. Bhah phon nyang jeut keudawa nakeuh si KH ditudoh awak di rumoh droejih nyan na dimeumukah (selingkuh-red) deungon agam laen.\nInoeng jih nyan han diteurimong tudohan nyan. Seulaen nibak nyan inong si KH dilake bukti pu nyang ditudoh uleh lakoe droejih nyan. Teuma kareuna han ek le ditheun hate, nibak ujong dawa, inong nyan dikheun keu lakoe droejih nyan kapungo, sebab teuga that rhup sabu-sabu.\n“Pat bukti meunyo lon selingkuh? Droneuh cit ka mabok ngon sabu-sabu makanya ka peugah lon selingkuh. Mandum ureung ditupu kah nyang tukang sabu,” kheun inong nyan nyang diulang keulayi uleh Ule Polisi Sektor Nurussalam Iptu Abdullah, Seulanyan (18/11/2019).\nMeuban dideungo tutonya, si KH meutamah beungeh jih. Teungoh meu’hub-‘hub beungeh jih, deuh dikalon sikin di ateuh kulkah. Diraba laju sikin nyan dan sigra ditop bak pruet inong drojih nyan limong go.\nTeuma, lheuh ditop awak di rumoh droe, si KH teuka teumakot. Kareuna hana meupu peugot le, sigra dicok kunci moto dan distart dan dijak blah droe jih.\nInong si KH nyang ka keunong top sigra disurak lake bantu. Ureung lingka teuka keunan hana trep lheuh nyan. Inong nyang geubaplung u Rumoh Saket Graha Bunda.\nHana trep nibak nyan, polisi sigra dijak mita agam nyan. Si KH dibeureukah uleh polisi. Sikin dan baje meudarah ata inong si KH dicok keu barang bukti.\n“Ateuh peukara nyoe, si KH dibidek deungon Pasal 351 ayat (2) KUHP, ancaman hukoman paleng jai 5 thon peunjara,” kheun Abdullah.\nAlih bahasa: Muhajir Juli\nCuriga Istri Punya PIL, Seorang Suami Tikam Istri hingga Kritis


Teunuléh harah Acèh – Acèh Geuseubarô\n(Bhasa acèh) بهسا اچيه ka meutuléh ngön harah “latèn” ka rab 130 thôn.\nTapih mantöng ramè that awak Acèh han jeut geutuléh bhasa droe geuh.\nKiban ta pham?\nPue keuh ureung Acèh hanjeut geutuléh bhasa Acèh? Atawa nyan kön harah aseuli bhasa Acèh?\nTa tanyöng lom..\nPue beutoi nyan harah droe geuh di ureung Acèh?\nNibak thôn 1889 na buku ngön kamuih awak Blanda keu meurunoe bhasa Acèh ngön harah جاوي . Lam buku nyan trang ji peugah hinan kiban cara tabaca bhasa Acèh deungön harah جاوي lam bhasa blanda.\nMeunyô meunan awak Acèh na harah جاوي seugohlom meuturi ngön harah latèn, Sampoe awak luwa Acèh pih na ji meurunoe teunuléh ngön harah Aceh nyan.\nPajan phôn awak Acèh jeut teumuléh ngön harah جاوي nyan?\nNa meupadum boh tanda jeut ta ci pham.\nSeunurat Sulthan Acèh\nKheun sidroe ahli Annabel Teh Gallop lam saboh teunuléh ilmiah lam bhasa inggrèh, na surat Sultan Aceh yoh masa Kesultanan Aceh Darussalam nyang na di Inggréh nyang seunurat jih ngön daweut meuh meutuléh ngön harah jawoe lam bhasa Melayu lam thôn 1010. Surat nyang geutuléh keu Raja Inggrèh bak masa nyan, bukön sigö sagai, na meupadum gö. Nyan keuh sabôh tanda nyang jrôh di Acèh na harah جاوي keu geutuléh surat yoh masa awai.\nJiôh nibak nyan lom yôh masa Kesultanan Samudera Pasai na syit seunurat lam bhasa Arab geukirem keudéh u portugis ‘ôh watèe thôn 922, teunuléh Acèh ngön harah جاوي nyan jitilék abéh lé sidroe ahli A.C.S. Peacock lam saboh teunuléh ilmiah ngön bhasa inggrèh.\nLam buku/kitab ileumèe agama pih dum that jai meutulèh ngön harah جاوي\nLam hikayat pih sampoe uroe nyoe mantöng geutuléh ngön harah jawoe. Bak batèe jrat pih dum jeut ta kalön meutuléh ngön harah جاوي dum man saboh nyan na. Pue keuh ureung awai bangai hana geutu’oh tuléh bhasa Acèh?\nSoe teujeut kheun ureung Acèh bangai?\nBek neupeugah nyang kön-kön hai, panè na bangai ureung Acèh nyan. Nyang na seulawét nyoe ka laloe ngön hana meupue dum. Macam bagoe ka jipeudaya, i peujiôh nibak Islam nyang beutoi.\nNyan keuh nyan nyang ka lheueh, bèk lé that ta ingat ingat ata nyan. Teuma jinoe ka rab ta turi droe teuh lom, ta ci peupaih ju bacut-bacut pat pat nyang jeut.\nJinoe lôn woe bak kisah harah Jawoe Aceh, nibak thôn 1889 na saboh buku nyang i peuteubiet lè awak Blanda. Nan buku nyan na keuh HANDLEIDING VOOR DE BEOEFENING ATJEHSCHE TAAL – MEUNEUMAT KEU MEURUNOE BHASA ACEH (1889)\nLam buku nyan brat that jai dum jipeugah keu bhah bhasa Acèh, nyang meukeusud jih nyang phôn that nakeuh beujeut ji meututô ngön jibaca teunuléh -teunuléh lam bhasa Acèh. Buku nyan ipeuteubiet i DEN HAAG nibak buleun Januari thôn 1889, atawa lam buleun Acèh na keuh nibak buleun Molôd Seuneulheuh (Jumadil Awal) thôn 1306. Caröng that jituléh hinan sang hi lagèe ka tréb that jitinggai i Acèh. Lam on keu bak peuintat keunarang na meuceuköt keu bhah sidroe ureung Blanda nyang kayém tadeungö nyan keuh Snouck Hurgronje. Bak lon peunyum-peunyum sang asoe buku nyan brat that rôh Snouck Hurgronje i dalam nyan, wab teunuléh hinan cukop brat lhok. Miseu ta kalön lam thon nyan, hana soe turi bhasa aceh lagèe Snouck turi seulaén ureung Acèh keudroe.\nLam buku nyan jipeuturi harah jawoe Acèh bah jeut ji beut basa aceh lè awak nyan, i liköt buku nyan na sit meupadum boh hikayat nyang jikarang karang lè awak Blanda lam harah jawoe ngön basa Acèh. Diyub nibak nyan lom na sit meutulèh hikayat nyang ka meuteujeumah lam basa Blanda. Dumnan keuh gob meurunoe basa Acèh bak masa nyan, sampoe uroe nyoe hana lom na naggroe laèn nyang meurunoe basa Acèh sampoe lagèe nyan rupa.\nHikayat Basa Jawoe\nLam hikayat basa jawoe nyan na keuh lagèe saboh kamuih ngön hikayat nyang geutulèh lé sidroe ùlama Acèh, lagèe geupetrang lé Tgk TA Sakti lam blog neuh yakni Hikayat Bhasa Jawoe keunarang Teungku Chiq Krueng Kalee .\nBermula phon mengambil tatueng, telaga mon siang uroe.\nKutipan hikayat basa jawoe\nHikayat basa jawoe ngön teunulèh jawoe lam manuskrip\nDahulu dilèe minta lakèe, dapat tateumèe seorang sidroe\nTatkala yôhnyan nyang itu nyan, yaitu nyang nyan ini nyang nyoe\nHilang gadöh membasuh tasrah, sentuh teupèh tangan jaroe\nKamuih bahsa Acèh, Meulayu, Arab, Turki.\nAwak Acèh ramè that nyang jak meuranto u nanggroe luwa jameun kön sampoe uroë nyoë, na sit awak nanggroë laén jak meurunoë jak beut u Acèh. Ureung Acèh nyang ramè that i luwa nanggroë bak masa nyan na keuh di Turki ngön di nanggroe Arab (lagèe Arab Saudi, Mesir, Irak ngön Iran, ngön laén laén lom). Nyan keuh peujeut ureung Aceh uroe nyoe ‘oh tangieng ruman meuhi hi bacut ngön awak nanggroë luwa nyan mandum.\nNyan keuh saboh hai nyang ka na jameun kön, nyan keuh pakön peureulèe saboh kitab nyang asoe jih bhaih meurunoe peugah haba lam padum padum boh bahsa nyan. Nibak thon 1317 Teungku Abdullah bin Isma’il Al-Asyi lam saboh kitab nyang geupeunan Nuzhatul Ikhwan na meutuléh ngön harah jawoë lam basa Acèh, Meulayu, Arab ngön Turki.\nHarah Jawoe ka geungui leubèh 500 thôn di Acèh\nMiseu ta kira-kira nibak phôn that yôh masa Kesultanan Samudra Pasè yôh masa geukirém surat u Portugéh nyan nakeuh thôn 922 sampoe 1306 na rab 400 thôn, teuma han mungken seugolom geukirém surat u Portugéh nyan ureung Acèh han jeut geutuléh sapue. Nyankeuh lon ci peunyum – peunyum sang paléng han na meu 100 thôn yoh golom nyan ka geungui harah jawoe. Jeut takalön lam manuskrip Syèkh Abdullah Arif nyang ka na seugolom nyan, na keuh lam thon 700 atawa lam abad keu 12 thôn syamsiah.\n(Meusambong lom kali ukeu insya Allah)\nGeutuléh lé Iqbal Hafidh nibak thon 1440 bak 3 uroe buleuen Rajab, geujak beut bak Balé Drah Aceh Jawöe – جاوي اچيه i Darussalam\nBasa Acehaceh, harah, harah aceh, jawoe, jawoe aceh, اچيه


Wikipedia:Beunantu teumuléh nyang beutôi ngön jroh - Wikipèdia bahsa Acèh, ènsiklopèdia bibeuëh\nWikipedia:Beunantu teumuléh nyang beutôi ngön jroh\nLaman nyoe nakeuh atôran raseumi lam Wikipèdia bahsa Acèh.\nBan dum asoe lam laman nyoe ka geuteurimöng ngön wajéb geuikôt lé ban dum ureueng ngui lam Wikipèdia bahsa Acèh.\nTeunuléh nyoe nakeuh saboh beunantu ngön peunuman, kön saboh reusam. Asoe teunuléh nyoe nakeuh peunuman pakriban neutumuléh saboh-saboh teunuléh nyang beutôi ngön jroh. Droeneuh jeut neutamah lom asoe teunuléh nyoe ngön neuh'eut droeneuh, atawa neuteujeumah nibak teunuléh aseuli.\n1 Cara ngön gaya teumuléh\n2 Gaya peuhareutoe teunuléh\n3 Bèk neutuléh teunuléh nyang hana saban ngön nan teunuléh\n4 Bèk neupeuphôn teunuléh barô ngön saboh kalimat\nCara ngön gaya teumuléh[peusaneut nè]\nTiep-tiep ureueng nyang geuteumuléh bak Wikipédia na gaya ngön kri teumuléh nyang la'én-la'én. Ban dum nyan nakeuh saboh bhah nyang bida nyang na bak tiep-tiep ureueng. Adak pih meunan, ban dum buet nyang na hubôngan ngön peuniléh kata, kalimat, atawa saboh-saboh istilah, beujeut keu saboh masalah nyang payah geukalön, mangat teunuléh nyang geutuléh jeut geumeuphôm lé ureueng nyang beuet.\nNa padum-padum boh gaya teumuléh nyang paih keu tunuléh-teunuléh bak Wikipédia. Gaya-gaya nyang le geungui lé ureueng teumuléh nakeuh gaya raseumi, kureueng raseumi, ngön timang, atawa hana geudöng bak saboh pihak.\nGaya peuhareutoe teunuléh[peusaneut nè]\nUreueng ngui Wikipédia jeut geuteumuléh lagèe gaya teunuléh beurita, nyang geutuléh bhah-bhah yang peureulée bak phôn kalimat, geupeuikôt teuneurang bhah nyan dudoe. Gaya teumuléh lagèe nyoe geungui bak geupeuphôn bideueng barô, kön bak geupeuphôn paragraf barô. Hasejih, ureueng nyang beuet jeut geumeuphôm teunuléh nyan bak awai paragraf, hana peureulée geubeuet ban dum, atawa geuneuk beuet ban dum keu informasi nyang leubèh le.\nBèk neutuléh teunuléh nyang hana saban ngön nan teunuléh[peusaneut nè]\nTeunuléh nyang beutôi ngön jroh nakeuh teunuléh nyang asoejih hana jiplueng nibak nan teunuléh. Watèe neuteumuléh, kadang rôh neutuléh bhah nyang hana saban ngön nan teunuléhjih, meunyoe meunan, neutuléh informasi nyan bak teunuléh nyang la'én nyang leubèh paih ngön meukeusud teunuléh nyan. Peunawôt jeut neubôh bak teunuléh barô nyan mangat ureueng beuet nyang galak jeut keupeuhah laman nyan, ngön ureueng nyang hana galak ngön teunuléh barô nyan hana meuganggu.\nBèk neupeuphôn teunuléh barô ngön saboh kalimat[peusaneut nè]\nWikipèdia nakeuh saboh proyèk ènsiklopèdia bibeueh nyang geupeuseudiya 'èleumèe keu ban dum ureueng lam dônya nyoe. Tiep-tiep ureueng na khut (atawa hak) meureumpök 'èleumèe nyang saban. Geutanyoe nyang na watèe ta teumuléh bak Wikipèdia adak jeut neutuléh teunuléh nyang na hareutoe. Bèk sampoe ureueng nyang beuet hana geumeuphôm peu-peu mantöng nyang ta tuléh nyan. Meunyoe neuneuk tuléh teunuléh nyang barô, neu-ôseuha neutuléh beu panyang bacut. Bèk neutuléh paneuk-paneuk. Miseujih:\nDamsyik atawa Damaskus nakeuh saboh banda nyang na di neugara Suriah.\nAdak jeut, neutamah duwa kalimat teuk bak teunuléh nyan mangat jeut lagèe nyoe:\nDamsyik (bahsa Arab: دمشق) atawa Damaskus nakeuh saboh banda nyang na di neugara Suriah. Damsyik nakeuh saboh banda nyang that tuha di dônya. Jumeulah ureuëng duëk di banda nyoë jinoë na 3,7 yuta droë.\nGeurumpök nibak "https://ace.wikipedia.org/w/index.php?title=Wikipedia:Beunantu_teumuléh_nyang_beutôi_ngön_jroh&oldid=82994"\nÔn nyoe seuneulheueh geupeusaneut bak 21 Buleuen Peuet 2014, poh 22.06.


Kisah Para Rasul 27 (ACEH)\n1Óh ka lheueh teucok keuputosan bahwa kamoe harôh meulayeue u Italia, Paulus ngon na meupadub droe ureuëng teuhuköman nyang laén laju jijok ubak Yulius, peuwira sipa-i Roma nyang jiboh nan "Resimen Kaisar".\n2Kamoe laju meuék ateueh kapai nyang teuka nibak Adramitium, óh lheueh nyan ngon kapai nyan laju kamoe beurangkat nyang ka siab meulayeue u peulabohan-peulabohan lam propinsi Asia. Aristarkus, sidroe ureuëng Makedonia nyang teuka nibak Tesalonika, na cit meulayeue meusajan-sajan ngon kamoe.\n3Singoh nyan kamoe laju trok u Sidon, Paulus jipeusaneut ngon jroh that lé Yulius. Gobnyan jibri idhin jak saweue rakan-rakan gobnyan mangat awaknyan hase jijok keu gobnyan peue-peue nyang geupeureulée.\n4Beudôh nibak teumpat nyan laju kamoe meulayeue lom. Lé sabab angén nyang meulawan arah ngon kapai kamoe, kamoe meulayeue laju seutôt binéh panté pulo Siprus nyang bacut meuseuliseh nibak angén.\n5Óh lheueh nyan laju kamoe haröng laôt nyang meuhadab keue ngon Kilikia dan Pamfilia dan laju trok u Mira lam nanggroe Likia.\n6Nibak teumpat nyan lé peuwira nyan laju meuteumé saboh kapai nyang teuka nibak Aleksandria nyang keuneuk meulayeue u Italia. Dan lé gobnyan laju jipinah kamoe lam kapai nyan.\n7Na padub uroe treb jih kamoe meulayeue mulet lumpah na, dan ngon aloh alah akhé jih kamoe trok ubak banda Knidus. Óh lheueh nyan, sabab angén teutab mantong brok, kamoe hana hase kamoe meulayeue ubak jurosan nyang phon. Ngon lagéenyan kamoe laju meulayeue u seulatan pulo Kreta rot Tanjong Salmone mangat nibak teumpat nyan kamoe teuhinda nibak angén.\n8Ngon aloh alah kamoe meulayeue seutôt binéh panté pulo nyan sampoe akhé jih kamoe trok bak saboh teumpat nyang nan jih Peulabohan Indah, hana padub na jiôh nibak banda Lasea.\n9Bak watée nyan Uroe Raya Peudamé ureuëng Yahudi ka seuleusoe. Kamoe ka gadôh watée nyang jai that-that, ngon lagée nyan ka hana watée le kamoe meulayeue ngon aman. Ngon sabab nyan lé Paulus laju geubri naseuhat lagée nyoe ubak awaknyan,\n10"Syedara-syedara, meunurot peundapat ulôn, keubiet mupaloe that meunyoe tanyoe tameulayeue laju. Tanyoe teuma meuteumé rugoe nyang raya that kon mantong nibak barang nyang tapeudieng lam kapai nyoe, teuma nyawöng tanyoe pih hase teusuet."\n11Teuma lé peuwira nyan leubeh peucaya ubak nyang mat keumudo dan ubak kapiten kapai nyan nibak keu Paulus.\n12Peulabohan nyang na inan beutôi hana gét keu kapai-kapai nyang meusaôh inan watée musém leupie. Ngon sabab nyan rab banmandum aneuëk kapai nyan sipakat keumeulayeue lom sira teutinggai peulabohan nyan sabab awaknyan jimeue useuha beubagaih trok u Feniks dan tinggai nibak teumpat nyan lam watée musém sijuek nyan. Feniks na kheueh saboh peulabohan di Kreta nyang meuhadab u barat daya dan barat laôt.\n13Bak watéenyan angén seulatan jipôt leumoh lagoena. Lé aneuëk kapai jipike ka jeuet jimeulayeue lom teuma. Awaknyan laju jibeuôt saôh laju jimeulayeue banseutôt binéh panté pulo Kreta.\n14Teuma hana treb óh lheueh nyan jiteuka teuk angén badée !!-- nyan kheueh nyang teupeunan angén Timu Laôt !!-- jipôt teuga lumpah na nibak ateueh darat,\n15laju jiheuntam ateueh kapai kamoe. Ngon sababnyan hana mungken kapai kamoe jimeulayeue meulawan arah ngon angén, teuma kamoe meunyeurah dan kamoe peubiyeu mantong kapai nyan anyôt jiba lé angén.\n16Kamoe meupadok bacut, watée kamoe trok blah u seulatan pulo Kauda nyang ubit nyan. Nibak teumpat nyan ngon apoh apah meuhase kamoe cok sikoci kapai nyan.\n17Óh ka lheueh sikoci nyan kamoe peuék ateueh kapai, kapai nyan keudroe teupeukong ngon cara teupeuguna talo ngon teuikat bansikeulileng kapai nyan. Sabab teumakot kapai nyan sôk bak anoe Sirtis nyang deue, layeue teupeutreun dan óh lheueh nyan teupeubiyeu mantong kapai nyan jiba lé angén.\n18Angén hana piôh jiheuntam keudeuh keunoe, akhé jih óh singoh beungoh bubena asoe kapai teutiek lam laôt.\n19Uroe-uroe nyang laén lé aneuëk kapai nyan jiböih teuma peukakaih-peukakaih kapai lam laôt ngon jaroe awaknyan keudroe.\n20Meu uroe-uroe treb jih kamoe hana deuh kamoe ngieng mata uroe ngon bintang, dan angén teutab hana jipiôh-piôh jipôt keudeuh keunoe. Akhé jih habéh kheueh harapan kamoe keuseulamat.\n21Na meupadub watée treb jih dumna awaknyan hana jiteumé makheun. Ngon lagée nyan Paulus laju geujak dong dikeue awaknyan sira geupeugah lagée nyoe, "Syedara-syedara! Meunyoe gata ka taseutôt naseuhat ulôn dan hana tameulayeue nibak Kreta, tanyoe hana tarasa rusak ngon rugoe lagéenyoe bagoe.\n22Teuma jinoenyoe pih ulôn lakée ngon meuharab that mangat gata beurayeuk até. Hana meusidroe pih lamkawan gata nyoe nyang maté; nyang gadôh nibak geutanyoe teuma kapai nyoe mantong.\n23Sabab beuklam malaikat Allah nyang ulôn seumah, na kheueh Allah nyang po ulôn nyoe, geujak ubak ulôn.\n24Geupeugah lé Malaikat nyan, ‘Bék takot, Paulus! Sabab gata teuma tameuhadab ubak Kaisar. Dan ateueh keugét até Allah ateueh gata, banmandum ureuëng nyang meulayeue meusajan gata teuma seulamat lé sabab gata.’\n25Ngon sabab nyan, Syedara-syedara, bah kheueh gata beurayeuk até! Sabab ulôn meuiman ubak Po teu Allah bahwa banmandum teuma teujadi lagée nyang geupeugah ubak ulôn.\n26Teuma singoh tanyoe teutiek bak panté saboh pulo."\n27Bak malam nyang keu peuet blah kamoe mantong meuapöng-apöng lam Laôt Adria. Kira-kira bak teungoh malam aneuëk kapai nyan teurasa teungoh jipeurab bak panté.\n28Teuma lé awaknyan laju jiulu talo nyang ka ji-ikat ngon batée guna keujiteupeu padub na lhok jih laôt. Rupari teumpat nyan lhok jih rab peuet ploh metée. Hana padub na treb teuma óh lheueh nyan awaknyan ji-ukô lom, laju jiteupeu laôt nibak teumpat nyan lhok jih rab lhée ploh metée.\n29Awaknyan jitakot kapai shok bak batée kareueng, ngon lagée nyan awaknyan laju jipeutreun peuet boh saôh nyang na nibak bagian likot kapai, laju jimeuharab meunyoe jeuet beubagaih-bagaih jijak.\n30Ngon cara seungab-seungab lé aneuëk kapai jikeuneuk plueng nibak kapai nyan. Awaknyan laju jipeutreun sikoci pura-pura jikeuneuk peutreun saôh nyang na bak ulée kapai nyan.\n31Teuma lé Paulus laju geupeugah ubak peuwira kapai dan tantra-tantra nyang na lam kapai nyan, "Meunyoe aneuëk kapai nyoe hana tinggai lam kapai, Gata banmandum hana nyang seulamat."\n32Ngon sabab nyan lé tantra-tantra nyan laju jikoh talo sikoci nyan, ngon lagée nyan sikoci nyan laju anyôt.\n33Bak watée gohlom jiteuka beungoh, Paulus geuyue bak awaknyan mangat banmandum makheun. Geupeugah lé Paulus, "Ka peuet blah uroe treb jih Gata banmandum tapreh-preh mantong lam keuadaan yo ngon teumakot dan hana tapajoh sapeue.\n34Ulôn yue, makheun kheueh bacut. Nyang lagée nyan jroh that keu gata, mangat gata teuga lom teuma. Sabab gatabanmandum teuma seulamat hana kureueng meusapeue pih."\n35Óh ka lheueh geupeugah meunan Paulus laju geucok ruti dan geulakée teurimong gaséh ubak Tuhan dikeue awaknyan banmandum. Óh lheuehnyan gobnyan laju geubagi-bagi ruti nyan, dan laju jipajoh.\n36Dan awaknyan mandum ka jiteuka seumangat lom dan meusajan-sajan jimakheun.\n37Banmandum lam kapai nyan na dua reutoh tujoh ploh nam droe.\n38Óh ka lheueh banmandum jimakheun bube séb, awaknyan laju jiböih lam laôt banmandum gandom nyang na lam kapai nyan mangat kapai nyan meutamah phui.\n39Watée uroe ka beungoh, lé aneuëk kapai laju jingieng u darat, teuma awaknyan hana jiteupeu peue nan darat nyan. Deuh jikalon saboh peulabohan ngon panté jih. Dan meunyoe hase awaknyan na meukeusut keuneuk peurab kapai jih nyan ubak peulabohan nyan.\n40Teuma talo-talo saôh laju jikoh dan saôh-saôh nyan jipeubiyeu mantong lham lam laôt. Meunan cit lé awaknyan laju jipeulheueh talo-talo nyang na teuikat bak keumudo. Óh lheueh nyan awaknyan laju jipeuék layeue nyang na dikeue kapai mangat angén jipot kapainyan u binéh panté.\n41Teuma kapai nyan laju sok lam anoe. Bagian keue kapai nyan meuseubée hana jeuet lé meugrak, meunan cit bagian likot kapai nyan ka hanco jipoh lé umbak nyang teuga.\n42Lé tantra-tantra nyang na lam kapai nyan kana niet jikeuneuk poh banmandum ureuëng huköman, sabab awaknyan teumakot pat jiteupeu teuma na nyang meulangue bak binéh óh lheueh nyan jiplueng.\n43Teuma lé peuwira nyan jitam niet awaknyan sabab jihnyan keuneuk peuseulamat Paulus. Lé jihnyan laju jiyue bak mandum ureuëng nyang jeuet meulangoe mangat jigrob leubeh ilée lam laôt dan meulangoe bak binéh panté;\n44meunan cit nyang laén jiseutôt jilikot ngon cara jimumat bak papeuen-papeuen atawa bak kapai nyang ka beukah nyan. Ngon cara lagée nyan kheueh kamoe banmandum seulamat trok bak binéh panté.


Pocut Meuligoë - Wikipèdia bahsa Acèh, ènsiklopèdia bibeuëh\nPocut Meuligoë nakeuh sidroë ureuëng inong uleë balang Sama Langa. Bak masa Beulanda jikeuneuk tamong u Sama Langa, Pocut Meuligoë nyang mantong muda balia ka meuhasé geupeutheun wilayah uleë balang gobnyan. Lé Pocut Meuligoë geupeuwajéb keu mandum ureuëng agam nyang na di Sama Langa bah geutron u mideuën prang ngon soë mantong nyang han geutém jak meuprang ka geutindak ngon hukôman nyang brat.\nPocut Meuligoë nakeuh turônan keu limong dari uleë balang Sama Langa, Tun Sri Lanang. Lam masa Pocut Meuligoë nyoëkeuh na meupadum go lam padum thôn teuntra Beulanda dijak seurang Sama Langa, sampoë-sampoë Karel van der Heijden, Jeundran Beulanda gadoh sineuk aneuk mata lam prang meureubot wilayah Sama Langa.\nPeungarôh Pocut Meuligoë han meuceuë di wilayah Sama Langa mantong, tapi nakeuh that luwah sampoë u Acèh Rayek. Lam masa prang Acèh lé Pocut Meuligoë le that geukirém beunantu beulanja, seunjata ngon teuntra u Acèh Rayek keu geubantu prang disidéh. Nibak watèe nyan peukara nyan that mungkén jeuet geubantu lé Pocut saweuëb wilayah Sama Langa nakeuh that hayeuë lam bideuëng meuniaga.\nSchumacher sidroë ureuëng teumuléh meubansa Beulanda ka jipeugah lam tulésan jih nakeuh bak thôn 1876, Beulanda that jiharok keu Sama Langa beutundôk keu Beulanda. Tapi meukeusud nyan laju geubalah lé ureueng Sama Langa ngon laju geuseurang kapai-kapai Beulanda di Seulat Malaka. Bak thôn nyang saban lé Gubernur Beulanda Karel van der Heijden ka jireuncana saboh prang u Sama Langa ngon jipeusiap saboh batalion seureuta mandum kapai prang nyang rayeuk-rayeuk ngon prang Sama Langa. Aseuka darat Beulanda watèe nyan jipimpin lé JDJ. van der Hegge Spies. Bak watèe Beulanda teuka u darat, teuntra Acèh di Sama Langa ka geuprèh awak nyan di bineh panté Kiran ngon Kuala Tambuë. Lam uteuën beuluka nyang le diwilayah nyan ka geukeubah cit sula ban saboh nyan, saboh batalion teuntra Beulanda ngon hana sosah bak geupoh maté lé 40 droë teuntra Acèh nyang geuprèh disinan. Lheuh keujadian phôn nyan laju meusambông-sambông prang di Sama Langa sampoë 30 thôn lheueh nyan bak watèe Batèë Iliëk meuhasé jireubôt lé Beulanda bak thôn 1904.\nGeurumpök nibak "https://ace.wikipedia.org/w/index.php?title=Pocut_Meuligoë&oldid=89647"


Basa Aceh – Page 3 – aceHTrend.com\nHome SPECIAL Basa Aceh Page 3\nACEHTREND.COM,Bireuen- That meupaloe but sidro ureung agam tuha nyang ka meube tanoh di Bireuen. Walau umu ka 57 thon, Has (nan inisial) ureung di salah saboh gampong Kutablang, geutume rudhok lam "mon" aneuk mit cut. Na dua go geutume peuleumah hayeu bak aneuk malang nyan. Lheuh nyan puteh tapak...\nACEHTREND.COM, Canberra- Sidroe politisi Neugara Australia, Fraser Anning, Sabtu (16/3/2019) keunong takat bak ule ngon boh manok. Hai nyan kareuna dijak peusalah ureung Iseulam di Selandia Baru, nyang ditimbak uleh sidroe kaplat nyang beunci keu Iseulam Teungoh mangat dipeugah haba peubrok Iseulam di keu wartawan, ule botak si Anning...\nACEHTREND.COM,Jakarta- Direktur Komunikasi Politik TKN Joko Widodo-Ma'ruf Amin, Usman Kansong, dipeugah Tengku Zulkarnen hana meumada lake meu'ah. Sebab pu nyang jih pubut nakeuh fiteunah dan ata direuka-reuka keudroe. Lam padim trep nyoe si Zulkarnen nyang nakeuh Wakil Sekjen MUI Pusat, kayem that dipeugah bahwa Pomerintah Indonesia di miyup Jokowi, kamulai...\nACEHTREND.COM,Jogjakarta- Narun Khamiyan (30) sidroe teungku pura-pura atawa lazem geukheun teungku kameng bhok, dibeureukah polisi. Useutad kw 70 nyan teuga that diolah ureung inong nyang kayem jak beut bak jih. Di likot nyan, si Khamiyan jiolah cit mak tuan droejih. Lage si Sugi Nur, nyang peugah droe Gus Nur,...


Al-Andalus - Wikipèdia bahsa Acèh, ènsiklopèdia bibeuëh\nAl-Andalus nakeuh nan saboh wilayah nyang bak masa dilèe jeuet keu wilayah kuasa ureuëng Iseulam di banuwa Iërupa. Neuduëk wilayah al-Andalusia nyoë na di tanjông Iberia, bak masa jinoë ka jitamong lam da'irah nanggroë Portugéh ngon Seupanyo. Keurajeuën nyan na geumat kuasa that luwah nibak abad keu-8, ngon wilayah keurajeuën trôh u Septimania nibak bagian seulatan nanggroë Peurancih. Ureuëng duëk di wilayah nyan geuturi ngon nan Muslim Seupanyo atawa Muslim Iberia. Mandum nan yang geuthée nyan leubéh umum teuka nibak bangsa Moor antara thôn 711-1492 bak masa mandum ceuë kuasa nibak wilayah nyan jiubah lè geurakan Reconquista atawa geurakan peuhancô Iseulam dari wilayah tanjông Iberia.\nPhôn lheuh geupeutalô Hispania lè ureuëng Iseulam, laju geupuga wilayah keurajeuën nyang kira-kira sabè ngon da'irah nyang jinoë geupeunan Andalusia modern. Lam bhah pulitèk al-Andalusia nakeuh saboh provinsi nibak khalifah Umayyah bak masa Khalifah Al Walid I (711-750). Lheuëh nyan meusambông lom masa kuasa Imarah Cordoba. Bak masa Imarah Cordoba nyan al-Andalusia ibarat jih lagèe panyot bagi ureuëng meurunoë di Iërupa, di banda Cordoba ka jeuët keu budaya ngon ekonomi nyang paléng hayeuë di dônya. Prestasi eleumèe nyang meuceuhu that watée nyan nakeuh eleumèe trigonometri, falaq, operasi ngon eleumèe ubat.\nLam seujarah al-Andalusia rab hana tom seungap nibak gabuëk meuprang ngon ureuëng kaphè dari keurajeuën Kristen di barôh. Sampoë runtôh keurajeuën khalifah Umayyah al-Andausia ka crè brè lam padum-padum boh nanggroë ubeut. Lam saboh seurangan dari Kristen nyang that rayeuk lè raja Alfonso VI, u dairah nyan trôh beunantu nibak bangsa Al Murafid atawa ureuëng Berber. Meuseubab ngon nyan na kira-kira saboh abad leubéh al-Andalusia geuatô langsông lè bangsa Al Murafid ngon Al Muhad dari Murrakusy.\nGeurumpök nibak "https://ace.wikipedia.org/w/index.php?title=Al-Andalus&oldid=89215"\nÔn nyoe seuneulheueh geupeusaneut bak 17 Buleuen Siplôh 2015, poh 08.34.


Buku Bacaan Anak & Buku Dongeng Anak di provinsi Aceh D.I. - OLX.co.id\nPakaian Aceh D.I. ,\tPerlengkapan Bayi Aceh D.I. ,\tPerlengkapan Ibu Bayi Aceh D.I. ,\tBoneka & Mainan Anak Aceh D.I. ,\tBuku Anak-anak Aceh D.I.,\tStroller Aceh D.I. ,\tLain-lain Aceh D.I.


Kategori "TV & Audio, Video" Aceh Barat Daya Kab.\nHandphone Aceh Barat Daya Kab. ,\tTablet Aceh Barat Daya Kab. ,\tAksesoris HP & Tablet Aceh Barat Daya Kab. ,\tFotografi Aceh Barat Daya Kab. ,\tElektronik Rumah Tangga Aceh Barat Daya Kab. ,\tGames & Console Aceh Barat Daya Kab. ,\tKomputer Aceh Barat Daya Kab. ,\tLampu Aceh Barat Daya Kab. ,\tTV & Audio, Video Aceh Barat Daya Kab.\nKategori "TV & Audio, Video" Aceh Barat Daya Kab.:\nTelevisi Aceh Barat Daya Kab. ,\tHome Theater & Speaker Aceh Barat Daya Kab. ,\tVideo Player Aceh Barat Daya Kab. ,\tPemutar Musik Portable Aceh Barat Daya Kab. ,\tAudio Player & Rec Aceh Barat Daya Kab. ,\tHeadphone Aceh Barat Daya Kab. ,\tKamera Video Aceh Barat Daya Kab. ,\tAntena Aceh Barat Daya Kab. ,\tAksesoris & Kabel Aceh Barat Daya Kab.


Zhejiang - Wikipèdia bahsa Acèh, ènsiklopèdia bibeuëh Wiki Basa Acèh 2022 - Study in China\nZhejiang nakeuh saboh propinsi di China. Propinsi Zhejiang meuceuë deungon propinsi Fujian, Jiangxi, Anhui, Jiangsu, ngon banda rayek Shanghai. Di timu Zhejiang meuceuë deungon La'ôt China Timu. Nang di Zhejiang nakeuh banda Hangzhou.\nPeuta Zhejiang di China\nWikimedia Commons na mèdia nyang na meupawôt ngön: Zhejiang\nGeurumpök nibak "https:https://www.duhoctrungquoc.vn/wiki/index.php?lang=ace&q=Zhejiang&oldid=120488"\nZhejiang nakeuh saboh propinsi di China. Propinsi Zhejiang meuceuë deungon propinsi Fujian, Jiangxi, Anhui, Jiangsu, ngon banda rayek Shanghai. Di timu Zhejiang meuceuë deungon La\_'ôt China Timu. Nang di Zhejiang nakeuh banda Hangzhou.


Bendera Alam Peudeung Ka Meukuprak Di Banda Aceh - NASAJA BERITA\nHome › Aceh › Bendera Aceh › Donya › turki\nBendera Alam Peudeung Ka Meukuprak Di Banda Aceh\nNasaja Berita – Banda Aceh, Leupah le bendera Alam Peudeung nyan ka meukuprak di Banda Aceh baroe neukiraju. Nyan hanjeut keu masalah lam MoU atawa Undang-Undang bhaih bendera Aceh beh. Seubab nyang jeut keu masalah sit tok meunyo bendera Bintang Buleun.\nDi gampông Mulia, Kuta Alam, Banda Aceh, nibak uroe Lasa (20/8) baroe, na acara peringatan 480 thôn teubangun hubungan antara Aceh-Turki nyang geupeuduek acara jih bak komplek kuburan Baba Daud ar-Rumy. Nyan Baba Daud Ar Rumy nyan meunyo hana salah Apa nyang tuléhbkitab Masailai nyang ta beut yôh masa ubeut jameun.\nDarlis Azis, seulaku penyelenggara keugiatan nyan geupeugah nyang bahwa bendera Alam Oeudeung nyan untuk meuingat keulayi kiban gagah dan gurangsang Aceh masa dilè. Trôh u Turki geupeugöt hubungan.\nGeupeugah lom, bendera Alam Peudeung nyan kön benddera pemberontakan atawa perlawanan, tapi nyan saboh simbol kepribadian ureung Aceh. Meunan meunyo ta tilék lam seujarah.\nDarlis Azis nyang merupakan Keutua Perhimpunan Pelajar Indonesia (PPI) Turki geusambông lom nyan bendera nyan ka dari thôn 1412 Masehi ka na. Watèè geuduek Sultan Ali Mughayat Syah keu Raja di Aceh Nanggroe Darussalam jameun.\nMeunurôt Darlis Azis nyan bendera nyan kön cuma simbol bendera kesultanan tok. Tapi nyan lambang dari kiban teguh haté ureun Acrh.\n"Peringatan 480 thôn hubungan Aceh ngön Turki dari thôn 1539-2019 nakeuh saboh momentum untu ta teupu kiban seujarah Aceh nyang meusyeuhu. Dan nyan jeut keu bagian ta promosi Kota Banda Aceh, khusus jih gampông Mulia dan gampông Bitai seubagoe sumber seujarah.\nMeunan Apa baca bak AJNN nyang geutuléh lé bang Asrul.\n0 Response to "Bendera Alam Peudeung Ka Meukuprak Di Banda Aceh"


haba keude kupi (aneuk gadih cantek meukat kupi) — Steemkr\nhaba keude kupi (aneuk gadih cantek meukat kupi)\nSoe yang ka teunguet ci tunyok jaroe?,, Atau ci\nkomen laju sira lam teungeut, bah lon neuk rawe\nsaboh ceurita jameun, ceurita kupi apa ma'e wate\nmasa lam karu Daerah Operasi Militer (DOM) di aceh\nYoh galom lon buka ceurita, ci neukalon yang leqat nyoe dile di miyup:\nNyan gamba apa ma'e lheuh beudeoh eh beungoh hana geu manoe, langsong geupeutow bak dapu kupi\nNyan di apa akop, lheuh mugrep ka gileran gop nyan\njak sukat kupi, nyan neu eu ka teuhah geutiek2 bak geusukat kupi, demi menghasilkan kupi mangat keu pelanggan geuh, adak pih meunan hana geupakek baje, ureung meuseunoh-seunoh jak jep kupi mangat\nbak keude gop nyan padahai keude laen na, han jijak ureung, aleh pue na ubat teurajah geuboh lam kupi seuhingga ureung gamponh keunan dum meusaho.\nNyan keuh gamba apa ma'e ngon apa akop. Apa ma'e\nmgon apa akop na keuh dua gop nyan adoe ngon aduen. Buet ureung nyan dua nyan keuh lage gamba nyan yaitu; Meukat kupi di keude gampong. Pue nan gampong bak tinggai ureung nyan dua?, eunteuk lon calitra, pokokjih neubaca beu abeh dile bah meuho\nhaba, bek neutiek bacaan sikhan ra ueh, eunteuk ka\nhana meupat keusimpulan, ka neupeugah calitra lon nyoe kop gura hana meu'oh sa'oh. Ka dile...\nNyan gamba yang fon di ateuh, apa ma'e teungoh geu sukat kupi. Biasa ureung nyan dua geumeubagi-bagi\nwate bak meukat, di apa ma'e wate buka fon beungoh\nlheuh seumayang suboh, gop nyan aleh na geu seumayang aleh hana, pokok jih hom, hana lon teupue masalah nyan, meunan sit di apa akop. Di apa ma'e meukat dari suboh sampoe leuho.\nDi apa akop tugaihjih wate meukat dari lheuh mugrep\nsampoe poh dua blah malam, nyan meunyo matong na ureung jep kupi sampe poh jula malam. Kadang meunyo poh siploh ka hana le ureung #pehtem bak keude, di apa akop geu top laju wallou kadang di apa ma'e meurasa gram geuh keu apa akop saweub bagah that geu top keude, meujan-jan. Pue lom di apa akop na beu o seu iet bacut. Di apa akop keu apa ma'e aduen geuh. maklum, masa nyan pih teungoh komflik di aceh, pue komflik?, nyan hana payah lon drah sampe troh keunan, kaneu teupue sit wate yoh nyan masa "DOM" di aceh.\nTeuma soe sit yang duek meukat bak keude dari leuho sampoe an mugrep?\nNyan na dua aneuk gadih saboh geuh sapo yang gantoe ureung nyan dua, nyoe gamba jih di miyup:\nNyan keuh awak gadih dua nyan yang meukat dari leuho sampoe an mugreb. Kiban na bereh pue hana?.\nCi komen siat meunyo na galak keu awak nyan dua!\nNyoe gamba di miyup lom dua droe langganan teutap,\nhana pre uroe malam urueng nyan dua meu tulak kisah #pehtem dari hai masalah jak blang, ugle, u laot sampoe keu hai peulitek. Nyoe gamba langganan teutap bak keude kupi apa ma'e & akop\nNyan ureung nyan dua sira geupeh tem na mata seso\nsigo saho ateuh gaki anauk gadih apa ma'e ngon aneuk gadih apa akop, weleweleh..sira pehtem peugleh mata ateuh keunue aneuk gadih gop, maklum aneuk gadih nyan pih kop bleh ban dua jih, kadang\ndi dua ureung peulanhgan nyan kukupiah sigo2 singet bak gwu tilek keu ayeum mata yang meulikak2 di keu geuh\nOoo..ka jeut oh noe dile calitra, ukeu ta sambong lom\nbeh? nyoe ka teungeut kuh.\naceh indonesia pehtem esteem ksi story\nMenye y cantek mukat boh kelon sikan kupi adun. Hehe\nPeusan kupi saboh raga aduen\nNyan bak warkop apa ma'e adak kupi hana saka han fet, saweub na yg peumameh, aneuk dar geuh..khak,,,..\nMyo roh ji piyoh sinyak muda di sinan, ka hana jijak\nmita le kenari 7 rupa, haleh sinyak aisyah bungsu\nmeunyoe lon chit ureug ka sep mameh, adak hana saka pih sep ngon lon culok aneuek jaroe lam ie kupi pih mameh keudroe jih. Meunyoe han neupateh neutanyong bak lon\nHana ku tanyong saweub kon, bukti jih, kayem neupeutaba kupu phet keu lon.....\nHana ku tu'oh peugkt ca-e di lon!\njoelnoni54 · 2년 전\nMangat sang kupi sagoe nyan...hehehe.\nKupi apa akop jithe le kafe\nKupi apa ma'e ji the le cina\nMeunyoe dronh meuheut know neujak le\nPue lom na ank gadih mente yg ceudah lagoina\nDum tgk lam kote meumet met hate\nMheut geuh kon le kupi geneuk rasa\nTeuma di gop ngan na peutimang ide\nSaweub keude kupi nyan kon cafe cuma warong biasa


Peúseúlamat G0.00$ seúirêng berkembang gata di steemit. — Steemit\nPeúseúlamat G0.00$ seúirêng berkembang gata di steemit.\nteukurahmatakbar (46)in #tips • 2 years ago (edited)\nTrik kiban cara tamôeng ú dunia peuretei Lumba-lumba\nKendati na kendala bahsa, su êngkôet ubit (seúreúdêng), dan bôh itek angsa tip urôe.\nJak tanyoê peugah tentang padip-padip boeh hai yang paleng mendasar terleubeh dile. Loen peuphoen sekitar 18 buleun njang ka u likot dan hana pakoe pu njang loen posting, loen meutumee boh itek angsa ($00.00). Loen pih hana rakan di sino (Steemit) dan loen pih hana peng ke neukbloe Steem Power, jadi nilai vote loen ubit hana yum sapu. Loen cuba pubut pu njang di pubut mandum ureung, lagei peugot akun kedua ngoen akun kedua nyan loen ikot droe keu droe (akun phon), peugah haba ngoen droe kedroe syit lage ureung ka jawai, resteem artikel droe loen, seulambong haba di artikel droe loen tentang asoe nyan. Loen yakin geutanyoe mandum na tapubut lagenyan dan nyan cukop jeulaih saweub hana njang pakoe tanyoe. Loen cuba posting link (promosi) hana wasei. Loen cuba meudahoeh upvote, hana wasei sapu-sapu syit. (peurle bukti? Jeut neukaloen nibak akun @qubes njang mantoeng atra loen dan saboh teuk akun @brains nyan ka loen publoe)\nJino mandum ka loen lalui dan loen ka na wasei dan malahan sanggop loen brie beundera mirah (flag), jak ta meurunoe mandum njang ta peureule ukeu ta peu sukses karir geutanyoe di steemit nyoe. Neu peuphoen laju dari kiban cara peugot tulêsan njang goet, dan loen yakin ureung gata ka meuphoem, jadi bek sagai-sagai neupiyoeh neumeukarya. Peulanjoet, kareuna nyoe njang di kheun gigeh.\nBacut teuk tatamah tentang “pakiban”\nDi saat gata peugoet saboh postingan, maka beu neupeusiap postingan njang goet, neubaca keulayie pu njang ka neu tuleih bah bek na njang salah nibak tulêsan dan neuduk droe. Neupasoe tag njang sesuai asoe tulêsan gata, bah ureung-ureung njang na budaya, bahsa dan heut njang saban ngoen gata itumee postingan gata.\nSeugolom gata posting saboeh tulêsan, neu peuluweung padip minet keu neu kaloen pu tab NEW na lagee kran ie njang tengoh teuhah atawa lagei tajam download dari torrent?. Menyoe nyoe maka bek ilee neu posting saweub post njang neupeugot cukop hek neu usaha akan di tindeh le meureutoh postingan baro, pasti wasee gata nyan meutumee boh itek angsa loem (wasee $00.00). Neupreh wate njang paih setidak jih postingan baro leubeh nibak 100 post siminet.\nNeujaga dan neupeurati pajan ureung ikot tanyoe peugot postingan. Kadang loen tumee wate hana leu post baro bak steemit tapi ureung njang ikot loen jipeugot postingan, loen preih dan loen peurati leuhnjan loen upvote post ureung nyan (untuk brie thee bahwa loen tengoh udep). Loen na padip-padip droe ngoen, na padip droe njang jipakoe keu loen bak tulêsan loen. Teuntei loen baca syit tulêsan ureung njan.\nDengoen cara njang saban, seulambong narit postingan ureung laen dan rakan gata syit na ide njang goet segolom di posting tulêsan gata saweub jeut dibrie thee ureung njan gata tengoh udep.\nJino buet ta peuphon\nSitoet soe njang joek suu (upvote) nibak post gata. Preksa postingan ureung njan dan upvote menyoe gata galak. Leuh njan gata wajeb baca mandum seulambong narit bak postingan gata balah seulambong ureung njan dan jok upvote menyoe seulambong njan na faedah.\nNeu ulang hai njan saban.\nNjoe saboeh krue aneh dari ureung-ureung njang hana saleng turi tapi saleng upvote dengoen njang laen. Jeut tapeugah tanyoe nyoe kaleuh ta peugoet saboeh krue? Gata akan bit-bit neutume bahwa gata kaleuh neujalin hubungan neumeurakan dengoen ureung nyan menyoe gata neuikot langkah-langkah di ateuh.\nPosisi gata nibak steemit adalah sidroe nyan ceubeu. Meunyoe gata neuteurimoeng saboh upvote maka gata wajeb meupulang dengoen neupeugah saboh-saboh hai. Beu neutupu bahwa upvote meupeugah sipu-pu, hana upvote meupeugah sipu-pu, flag pih meupeugah sipu-pu. Maka pilehlah cara njang menurot gata sesuai keu peugah sipu-pu ukeu upvoter post gata.\nMeunyoe gata hanya peureule keu peng dan hana neupakoe dengoen ureung njang gata kheun. Gata han akan meuhasee. Meunyoe gata cuba neumarit kedroe, neu upvote kedroe Cuma untuk meutamah wasee, gata gagal dan rugoe leuh saweub na investor disino njang pantau gata.\nMeunyoe gata peugot postingan njang goet, leuh nyan neupiyoh leuh lhee ploeh atawa peut ploeh boh itek angsa (yum post $00.00) maka gata kaleuh neuakui keugagalan gata.\nDi sampeng nyan menyoe gata neu investasi. Neu peujai Steem Power gata bah na wasee peng dengon tamiliki nyan. Ta peugunakan nyan keu tajok sue (upvote) peu ubah jeut leubeh leu untong atawa wasee.\nMenyoe gata posting paih watee, silangkah ngoen rakan njang ikot gata maka gata wajeb beu neutume cara keu peunarek perhatian lagee tanda “buka” njang meu blet-blet di keu saboh keude. Menan gata peunarek ureung nyan, pasti ureung nyan itume sipu-pu untuk ji kaloen, peugot ureung nyan beu teukhem, atawa beu teukeujot. Ureung ikot gata nyan akan penasaran sereuta akan digisa loem bak blog gata watee ureung njan jikaloen blog gata akan deuh lam daftar feed ureung nyan.\nPeulaku sipu-pu njang hana syeuk!\nNeumarit dengon bakat gata, lawak, sentiment, music, seni tapi neuba ureung njang sebenarjih u leun watee gata teumuleih.\nSidroe rakan itumee kaloen loen bak saboh post tag #spanish hadiah ke uloen. Nyoe padip-padip boh post nyan.\nSidroe rakan metumee di peurati loen bak tulêsan https://steemit.com/spanish/@josevillanueva/portadas- personalizadas-para-steemit\nTulêsan laen di brie thee loen tentang https://steemit.com/spanish/@danielpy/sponge-bob-or-drawing-or-3d\n@gringalicious di Chili kaleuh meupeugoet makanan leubeh nibak sithoen-$0.00 troh meurethoh lage loen.\n@steembirds miseu sempurna keu ji iep- https://steemit.com/comments/@steembirds/6nbzfu-steembirds-curation-and-video-comment-series\nDua njang kechot meuhasee rata-rata $ 60 troh $300\nAkhe jih : Krue jeut dipeugoet gata leubeh maju\nLoen bagian dari pendukung rayeuk krue kr (Korea) watee ureung nyan phon maju. Loen peuarti keu kaloen jenis tulesan nyang ureung nyan ba. Dan loen pileh miseu seusuai. Ureung-ureung nyang meuhasee peng dikeubah Steem Power. Ureung nyan sabee di peugoet tag bahsa kt, dan jino tag ‘kr’ na paoh droe jih (https://steemit.com/trending/kr). Ureung nyan sabee keudroe-droe na dukungan dan tulesan nyang ureung nyan peugoet sabee iba investor nyang jai / njang pakek bahsa Korea sagai.\n#Aceh phon di peulaku hai njang saban walaupih leu ureung njang peugoet akun jai keu upvote post droe keudroe. Semakin jai investor dan meuba nan tag aceh, mungken ureung nyan syit di peumaju krue njang leubeh rayeuk lagee njang ka di peulaku tag ru (jino golos – mandum njan bahsa Rusia).\nMeunyoe siribe ureung Zimbabwe di meugabong ngoen Steemit dan di peuphon saboh tag zb, ureung nyan jeut rijang maju dan na krue engkot yee droe bak steemit lam watee sithon. Hareuta koen sagai dari vote njang dijok le engkoet yee, tapi leu dari ureung njang gigeh njang na kepentingan saban saree ukeu di peulahee akun ngoen rakan-rakan. Leuh njan ureung njan kajeut keu rakan.\nPeuphoen duk pakat di nanggroe gata uroe nyoe!\nSabee peugot hastag bahsa gata, peu beudoeh dari Steemit gata. Meunyoe gata sep rayeuk. Gata jeut neumiliki token Steemit lagee Golos keu pengguna Rusia.\nAseuli Post atra @sponge-bob\nBahsa Spanyol di peuarti Le @neri0x\nBahsa Indonesia di peuarti Le @binjeeclick\nBahsa Aceh di peuarti Le @teukurahmatakbar\nPostingan nyoe loen cok bak link :\n#aceh #howto #help #nsc\n2 years ago in #tips by teukurahmatakbar (46)\nagusnovic (53)(1) 2 years ago\nYou got a 2.06% upvote from @buildawhale courtesy of @teukurahmatakbar!\ngulerampo (27) 2 years ago\nbereh sya'e dron bang


Apple Watch - Elektronik & Gadget di Aceh Utara Kab. Murah Dengan Harga Terbaik - OLX.co.id\nApple Watch Series 1 Minu...\nHandphone » Apple Aceh Utara Kab.\njual iwatch apple watch s...\nMobil Aceh Utara Kab. ,\tMotor Aceh Utara Kab. ,\tProperti Aceh Utara Kab. ,\tKeperluan Pribadi Aceh Utara Kab. ,\tElektronik & Gadget Aceh Utara Kab.,\tHobi & Olahraga Aceh Utara Kab. ,\tRumah Tangga Aceh Utara Kab. ,\tPerlengkapan Bayi & Anak Aceh Utara Kab. ,\tKantor & Industri Aceh Utara Kab. ,\tJasa & Lowongan Kerja Aceh Utara Kab.\nHandphone Aceh Utara Kab. ,\tTablet Aceh Utara Kab. ,\tAksesoris HP & Tablet Aceh Utara Kab. ,\tFotografi Aceh Utara Kab. ,\tElektronik Rumah Tangga Aceh Utara Kab. ,\tGames & Console Aceh Utara Kab. ,\tKomputer Aceh Utara Kab. ,\tLampu Aceh Utara Kab. ,\tTV & Audio, Video Aceh Utara Kab.


Lukas 24 (ACEH)\n1Banseuboh that, uroe Aleuhat, ureuëng-ureuëng inong nyan jijak ubak teumpat Isa teukubu, sira jiba mubagoe rupa uréeh dan minyéuk mangat bée nyang ka awaknyan peuna.\n2Óh troh awaknyan bak kubu Isa nyan, laju jingieng batée ngon tôb babah kubu nyan ka meugule bak binéh.\n3Dan awaknyan laju jitamong lam kubu nyan, teuma teutab hana jiteumé manyét Tuhan Isa lam kubu nyan.\n4Teungoh awaknyan jidong sira teumanueng dan bingong bak jipike keuhai manyét nyan, hana jisangka-sangka na dua droe ureuëng ngon peukayan muble-ble cahya ka teudong bak binéh awaknyan.\n5Awaknyan teumakot lumpah na, laju jisujut trok bak tanoh, dan awaknyan nyang dua droe nyan laju jipeugah bak awaknyan, "Pakon gatanyoe jak mita ureuëng udeb di teungoh-teungoh ureuëng maté?\n6Gobnyan hana disinoe, Gobnyan ka geubeudôh! Ingat kheueh peue nyang ka lheueh geupeugah ubak gata yoh Gobnyan mantong di Galilea,\n7‘bahwa Aneuëk Manusia harôh jiseurah ubak ureuëng meudesya, laju jisaleb, dan bak uroe nyang keu lhée teuma geubeudôh!’"\n8Dan teuingat kheueh lé ureuëng-ureuëng inong nyan peu nyang ka lheueh geupeugah lé Isa.\n9Óh ka geuwoe nibak kubu nyan, awaknyan laju jicalitra peu nyang ka lheueh jikalon ubak ban siblaih droe rasui dan banmandum murit nyang laén.\n10Ureuëng-ureuëng inong nyang jipeugah banmandum nyan ubak murit-murit Isa, na kheueh: Maryam Magdalena, Yohana dan Maryam mak Yakobus, dan inong-inong nyang laén nyang na meusajan awaknyan.\n11Teuma lé rasui-rasui nyan jipike peue nyang ka jipeugah lé ureuëng-ureuëng inong nyan na kheueh haba buhak. Awaknyan hana jipatéh peue nyang jipeugah lé ureuëng-ureuëng inong nyan\n12Teuma Petrus laju jibeudôh dan jiplueng laju ubak kubu teumpat Isa teukubu. Sira jiteukui laju jijeungeuek lam guha nyan, dan deuh laju jingieng nyang na disinan na kheueh ija kapan. Petrus hireuen lumpah na, dan laju jiwoe ngon mubagoe rupa jikheun dan jiteumanyong lam até jih keuhai peue nyang ka teujadi nyan.\n13Bak uroe nyan cit teuma, na dua droe murit Isa teungoh jijak bak saboh gampông nyang nan gampông nyan Emaus, na kira-kira siblaih kilo metée jiôh jih nibak Yerusalem.\n14Sira jijak awaknyan meututoe keuhai banmandum peue-peue nyang ka teujadi nyan.\n15Teungoh awaknyan jipeugah haba dan jituka pikeran, Isa keudroe teuka dan geujak meusajan ngon awaknyan.\n16Awaknyan laju jingieng Isa, teuma na sapeue-sapeue nyang teujalok awaknyan hana jituri Gobnyan.\n17Dan Isa laju geupeugah, "Peue nyang gata peugah bak teungoh rot ueh nyoe?" Awaknyan laju jipiôh ngon ié muka nyang seudéh.\n18Dan sidroe lamkawan awaknyan, nyang nan jih Kleopas, jitanyong bak Isa, "Mungken bapak sidroe ureuëng aséng di Yerusalem nyang hana bapak teupeue peue nyang ka teujadi disideh akhé-akhé nyoe?"\n19"Peuristiwa peue?" geutanyong lé Isa. "Peuristiwa nyang teujadi ateueh Isa, ureuëng Nazaret nyan," jaweueb awaknyan. "Gobnyan Nabi. Tutoe haba dan buet-buet gobnyan meukuasa that !!-- bah kheueh nyan bak mata Po teu Allah meunan cit bak mata rakyat ba.\n20Imeum-imeum ulée dan peumimpén-peumimpén bansa geutanyoe jiseurah gobnyan keu teuhuköm maté, dan awaknyan laju jisaleb Gobnyan!\n21Padahai kamoe meuharab that bahwa Gobnyan kheueh nyang teuma peubeubaih Israel! Dan uroenyoe uroe nyang keu lhée seujak hainyan teujadi.\n22Lom teuma, na padubdroe ureuëng inong nibak kawöm kamoe ka jipeujeuet kamoenyoe teukeujot. Banseuboh that awaknyan ka jijak ubak kubu,\n23teuma hana jiteumé manyét gobnyan lam kubu nyan. Laju awaknyan jigisa dan jipeugah bahwa awaknyan na jingieng malaikat, dan malaikat-malaikat nyan geupeugah bahwa Isa ka udeb.\n24Na padubdroe lam kawöm kamoe laju jijak ubak kubu nyan dan laju jingieng bahwa peue nyang jipeugah lé ureuëng inong nyan biet-biet beutôi, teuma awaknyan hana jikalon Isa."\n25Dan Isa laju geupeugah ubak awaknyan, "Gata biet-biet bangai! Meulet that keu gata patéh banmandum nyang ka lheueh geupeugah lé Nabi-nabi!\n26Peue kheueh hana gata teupeue bahwa Raja nyang ba seulamat nyan harôh geurasa banmandum deurita nyan, óh lheueh nyan barô kheueh trok ubak keumuliaan?"\n27Óh lheuehnyan Isa laju geupeu trang ubak awaknyan peue nyang ka teutuléh lam mandum Alkitab keuhai droe gobnyan, phon lam kitab-kitab Nabi Musa sampoe ubak kitab Nabi-nabi.\n28Teungoh jipeugah haba lagée nyan awaknyan jijak laju karab trok u gampông nyang jituju. Isa geupeue jeuet droe siulah-ulah keuneuk jak laju,\n29teuma awaknyan laju jipeuteun Gobnyan sira jipeugah. "Tinggai kheueh bak teumpat kamoe," kheun awaknyan ubak Gobnyan, "Jinoenyoe karab malam dan karab seupôt." Dan Isa laju geutamong keu geumudôm bak teumpat awaknyan.\n30Teungoh geuduek geumakheun meusajan awaknyan, Isa laju geucok ruti, geupeugah doá syukoe ubak Po teu Allah, laju geuprah-prah ruti nyan ngon jaroe Gobnyan, laju geujok ruti nyan keu awaknyan.\n31Óh lheueh nyan barô kheueh jitée lé awaknyan bahwa ureuëng nyang bunoekon geujak ngon awaknyan na kheueh Isa. Teuma Gobnyan gadôh nibak mata awaknyan.\n32Jimarit awaknyan sabe keudroe-droe, "Bukon kheueh rasa até geutanyoe lagée meugeulumbang, watée Gobnyan geumariet ngon tanyoe bak teungoh rot, dan geupeu trang asoe Alkitab ubak geutanyoe?"\n33Watée nyan cit teuma awaknyan jibeudôh dan jijak laju u Yerusalem. Disinan awaknyan laju meurumpok ngon bansiblaih droe murit Isa teungoh meugumpôi ngon ureuëng laén.\n34Awaknyan jipeugah "Biet-biet beutôi that Tuhan ka udeb lom teuma! Gobnyan ka geupeuleumah droe geuh ubak Simon!"\n35Mandua droe murit Isa nyang ban teuka nyan laju jicalitra peungalaman awaknyan bak teungoh rot, dan pakriban awaknyan jituri Tuhan watée Gobnyan teungoh geuprah-prah ruti.\n36Teungoh awaknyan mantong meucalitra haba nyan, hana jisangka-sangka Isa ka teudong di teungoh-teungoh awaknyan laju geupeugah, "Seujahteura kheueh gata!"\n37Awaknyan teukeujot dan teumakot lumpah na, kareuna jisangka jipike lé awaknyan nyang jingieng nyan na kheueh antu.\n38Teuma Isa laju geupeugah, "Pakon gatanyoe teumakot? Pakon ragu-ragu lam até gata?\n39Ngieng jaroe Ulôn dan ngieng teuma gaki Ulôn. Beutateupeue kheueh, bahwa nyoe Ulôn, Isa! Geue kheueh dan peurati kheueh beugét-gét, sabab meunyoe antu hana meuasoe atawa tuleueng, lagée nyang gata ngieng bak Ulôn."\n40Isa geupeugah meunan sira geungieng bak gaki dan jaroe awaknyan.\n41Dan watée awaknyan gohlom cit jipeucaya, sabab lumpah that galak ngon hireuen, Isa laju geutanyong ubak awaknyan, "Peu kheueh bak gatanyoe disinoe na peunajoh?"\n42Dan awaknyan laju jijok ubak Gobnyan sikrék eungkot nyang ka lheueh teu cráh.\n43Isa geucok eungkot nyan dan laju geupajoh dikeue awaknyan.\n44Óh ka lheueh nyan laju geupeugah ubak awaknyan, "Nyoe kheueh hai-hai nyang ka lheueh Ulôn peugah ubak gata yohmantong Ulôn na meusajan ngon gata; bahwa tieb-tieb hai nyang teutuléh lam Kitab-kitab Nabi Musa keuhai Ulôn, Nabi-nabi dan lam kitab Zabur, nyan harôh teujadi."\n45Óh lheuehnyan Isa geubuka pikeran awaknyan mangat hase jipeuphôm meukeusut nyang teutuléh lam Kitab Suci.\n46Dan laju geupeugah lé Gobnyan ubak awaknyan "Lam Kitab Suci na teutuléh bahwa Raja nyang ba Seulamat nyan harôh meudeurita, dan harôh geubeudôh keula-i nibak maté bak uroe nyang keu lhée.\n47Dan meunan cit ateueh nan Raja Peuseulamat nyan harôh teupeusampoe ubak banmandum bansa bahwa manusia harôh jitobat, dan bahwa Po teu Allah geupeu amphon desya. Dan haba nyan harôh teupeusampoe phon nibak Yerusalem.\n48Gata kheueh saksi-saksi nibak banmandum nyan.\n49Dan ulôn keudroe teuma lôn kirém ubak gata peue nyang ka geupeu janji lé Allah Bapak. Teuma gata harôh teutab gata preh lam banda nyoe sampoe kuasa nyang teuka nibak Po teu Allah ka peunoh ateueh gata."\n50Óh lheueh nyan Isa laju geuba awaknyan sampoe u Betania. Nibak teumpat nyan Gobnyan laju geubeuôt jaroe geuh u ateueh, dan laju geubri beureukat ubak awaknyan.\n51Teungoh Gobnyan geupeubuet lagée nyan, Gobnyan laju teubeuôt lam syeuruga, laju meucre ngon awaknyan.\n52Awaknyan laju jisujut jiseumah Gobnyan, óh lheuehnyan jigisa u Yerusalem deungon até nyang galak lumpah na,\n53dan hana putôh-putôh geupujoe Allah lam Baét Tuhan.


Laguna - Howling Pixel\nLaguna (atwa lagoon lam bahsa Inggréh) nakeuh saboh tamon ië masén nyang meukléh dari la'ôt nyang meutheun ngon anoë, batèe kareuëng ngon simacamjih. Ië nyang meutôp di likôt teunamon kareuëng (barrier reef) atawa tamon ië lam atol geukheun laguna.\nLaguna Kiritimati, laguna nyang ladôm meu ië tabeuë ladôm ië masén.\nAtol nakeuh saboh pulo koral nyang meulingka saboh laguna bak ladôm atawa ban mandumjih.\nFilipina nakeuh saboh nanggroë nyang na di Asia Teunggara.\nKuala Lumpur (kayém geukheun paneuk KL), atawa nan panyang jih Wilayah Persekutuan Kuala Lumpur, nakeuh nang nanggroë ngon banda rayeuek di Malaysia. Luwah wilayah nyan nakeuh 244 km² (94 mil²), ngon jumeulah ureuëng duëk 1,6 juta droë (2010). Lam wilayah metropolitan Kuala Lumpur atawa nyang geuturi cit ngon Leumbah Klang, nakeuh jumeulah ureuëng duëk 5,7 juta droë. Kuala Lumpur nakeuh wilayah metropolitan ngon meutimoh leupah that na bagah di Malaysia, meuhat nyan bak jumeulah ureuëng duëk atawa bhaih ekonomi.Di Kuala Lumpur teudong keuh Parlemen Malaysia. Banda nyoe dilè kon jeuët keu neuduëk pusat peumeurèntah eksekutif ngon mahkamah, dudoë phôn nibak 1999 mandum kantô peumeurèntah ngon mahkamah geupinah u Putrajaya. Meunan pih kantô cabeuëng padum-padum boh mahkamah mantong cit na di banda Kuala Lumpur nyan, meuligoë Yang di-Pertuan Agong raja neugara Keurajeuën Federasi Malaysia nakeuh disinan. Banda nyan bak uroë nyoë kajeuët keu pusat budaya ngon ekonomi Malaysia meuseubab ngon neuduëk utama Kuala Lumpuur seubagoë nang nanggroë utama Malaysia. Globalization and World Cities Study Group and Network (GaWC) geuakô banda Kuala Lumpur seubagoë saboh banda global alfa.Wilayah Meusekutu Kuala Lumpur nakeuh salah saboh nibak lhèe boh Wilayah Meusekutu Malaysia, ngon na cit saboh enklaf lam naggroë Selangor, di panté barat teungoh Seumenanjông Malaysia.Phôn nibak thôn 1990, banda nyoë jeuët keu po rumoh padum-padum boh keurija grak tubôh, siyasat ngon teumadôn dônya, lagèe Commonwealth Games 1998 ngon Formula Sa. La'én nibak nyan, di Kuala Lumpur teudong keuh saboh peuneudong meunara keumbeuë nyang paléng manyang di dônya, nakeuh Meunara Keumbeuë Petronas.Kuala Lumpur meuhubông ngon dônyan luwa ngon duwa boh bandara, nakeuh Bandara Internasional Kuala Lumpur di Sepang ngon Bandara Sultan Abdul Aziz Shah di Subang.\nNeugara nyoe nakeuh neugara ngon populasi ngon luwah paléng ubeut di kawasan Asia. Manyang meurata muka tanoh di Maladewa nakeuh 1.5 metè di ateueh muka ië la'ôt, meunan keuh jeuet neugara nyoe seubagoë neugara nyang paléng meuyub di dônya. Puncak paléng manyang di Maladewa cit 2.3 metè di ateueh muka ië la'ôt, meunan keuh neugara nyoe geuturi keu neugara ngon puncak paléng meuyub di dônya.Ekonomi neugara Maladewa meugantung bak duwa boh bideuëng utama, pariwisata ngon eungkôt. Neugara nyoe that geuthèe ngon le panté nyang that lagak ngon ceudah ngon alam meuyub la'ôt nyang that hayeuë. Na ± 700.000 ureuëng meulancong teuka keunan bak tiep thôn. Ngon bideuëng meudrop ngon neuolah eungkôt mantong ka jeuet Maladewa keu salah saboh neugara nyang neu ekspor eungkôt u padum-padum boh neugara Asia ngon Iërupa.\nPropinsi Laguna nakeuh saboh propinsi di Filipina. Nang nanggroejih nakeuh Santa Cruz.


1Kor 13:7-8; 1Kor 13:13 (ACEH)\n1 Korintus 13:7-8\n13:7Ureuëng nyan hase jiteundroe watée meuhadab ngon peue-peue mantong dan jitem peucaya keu nyang paleng gét nibak tieb-tieb ureuëng; lam keuadaan pakriban mantong ureuëng nyang na geunaséh nyan hántom na gadôh harapan jih dan saba jipreh peue-peue mantong.\n13:8Hántom na watée jih ureuëng teuma saléng jigeumaséh. Jinoenyoe na ureuëng nyang carông jipeusampoe haba nyang teuka nibak Po teu Allah, teuma singoh jipiôh jipeusampoe haba nyan. Jinoenyoe na nyang carông jimeututoe lam meubagoe basa nyang ajaéb, teuma singoh jihnyan teuma jipiôh peugah haba ngon basa-basa nyan. Jinoenyoe na ureuëng nyang jiteupeu lam mubagoe hai, teuma singoh peue nyang awaknyan teupeue nyan teuma tuwoe.\n13:13Ngon lagée nyan, bak watée nyoe na lhée boh hai nyang teutab harôh tapeubuet: meuiman, meuharab dan saléng tameugaséh sabe keudroe-droe. Nyang paleng peunteng lam lhée boh nyan na kheueh beutagaséh kheueh keu ureuëng-ureuëng laén.


Gata teuma teugoh dan peunoh harapan; Po teu Allah teuma geulindong gata sampoe gata aman. Gata hana teuma teumakot ubak musoh; jai that ureuëng teuma jilakée tulông ubak gata. Ayub 11:18,19\nUlôn meulakée ubak TUHAN; nibak bukét Gobnyan nyang suci Gobnyan geujaweueb ulôn. Zabur 3:5\nGata hanapeu tatakot keuhai bahya bak watée malam, atawa jiseurang ngon hana teusangka-sangka bak watée uroe; Zabur 91:5\nSia-sia mantong meubuet brat teujak mita nafeukah, beudôh éh banseuboh buta dan watée jak éh ka malam jula; sabab TUHAN geuseudia keu ureuëng nyang geugaséh, seudang awaknyan mantong jiéh. Zabur 127:2\nUlôn kalon di ateueh donya nyoe na sisuatu nyang cukob seudeh: Sidroe ureuëng geutamon hareuta keu masa watée jiteuka musém deuk. Peungkhotbah 5:12\nÓh ka maté, ureuëng nyan geupeujiôh nibak bala dan jimeureuhat deungon damé. Nabi Yesaya 57:2\nTUHAN meufeureuman, "Horeumat kheueh keu uroe Sabat sibagoe ureuëng TUHAN. Bék tapakoe ubak keupeuntengan droe gata keudroe watée uroenyan. Peuraya kheueh uroe nyan sibagoe uroe nyang bahgia; horeumat kheueh uroe TUHAN deungon cara hana tajak keudeh keunoe; dan meunan cit bék sagai tajak buet atawa meututoe haba nyang hana meuguna. Dan gata geumbira sabab meungabdi ubak Ulôn. Ulôn teuma Lôn peujeuet gata teuhoreumat bansaboh donya. Gata teuma udeb seunang deungon tanoh pusaka nibak Nabi Yakub, indatu gata. Ulôn, TUHAN ka Lôn peugah haba." Nabi Yesaya 58:13, 14\nPeue mantong nyang Gata peubuet -- Gata makheun atawa Gata jieb ié -- peubuet kheueh mandum nyan keu gata peumulia Allah. 1 Korintus 10:31\nTeuma, keu umat Allah mantong na janji keujimeureuhat lagée Allah meureuhat bak uroe nyan keutujoh nyan. Sabab ureuëng nyang teurimong meureuhat nyang geupeu janji lé Allah ubak jihnyan, teuma jimeureuhat cit nibak banmandum buet jih nyan, saban lagée Po teu Allah. Ibrani 4:9,10


Surat Ibrahim - Wikipèdia bahsa Acèh, ènsiklopèdia bibeuëhBasa Acèh Wiki 2022 - Tiengtrung.cn\nHareutoe nan surat Nabi Ibrahim\nSurat keu- 14\nJuz keu- Juz 13\nJeumeulah ayat 52 ayat\nSurat Ibrahim (bahsa Arab: إبراهيم, Ibrāhīm, "Nabi Ibrahim") nakeuh surat keu-14 lam Al-Qur'an. Jeumeulah ayat lam surat Ibrahim nakeuh 52 ayat dan neupeutrön di Meukah. Neupeunan deungön Surat Ibrahim sabab lam surat nyoe na neubôh do'a-do'a Nabi Ibrahim nibak ayat 35 'oh 41. Ban dum do'a nyan kalheuh neuteurimöng lé Allah. Nabi Ibrahim neumeudo'a ngön do'a nyan watèe kalheuh neupeudöng Ka'bah deungön Nabi Isma'il di Meukah.\nMeuiman: Al-Qur'an nakeuh nyang bimbéng ban dum manusia bak jalan Allah; ban dum nyang na lam alam nyoe nakeuh atra Allah; Allah hana meukureueng sifeutgeuh adak pih manusia han jitém seumatéh keu gobnyan; ban dum nabi na neujôk mu'jizat lé Allah; nyang peuudép ngön peumaté ban dum peuneujeut nyoe nakeuh Allah; 'èleumèe Allah hana meubatah.\nHukôm: neusurôh peudöng seumayang; neusurôh seudeukah hareuta keu ureueng nyang peureulèe.\nRiwayat Nabi Musa ngön kawômgeuh; riwayat rasul-rasul awai.\nLa'én-la'én: dalèh ban dum rasul nyang neupeutrön nakeuh nibak kawôm droegeuh; tamsélan buet ngön narit nyang hak ngön nyang bateue; keujadian langèt ngön bumoe nyoe na hikmah lamjih; nikmat-nikmat Allah keu manusia; janji Allah keu ureueng nyang tém meuteurimöng geunaséh ateuh nikmat nyang neujôk.\nWikisource na naseukah nyang meuhubông ngön teunuléh nyoe:Surat Ibrahim\nMukaddimah Al Qur'an versi terjemahan Departemen Agama Republik Indonesia.\nSurah Ibrahim MP3.\nSurat Ar-Ra’d Surat keu-14\nGeurumpök nibak "https:https://tiengtrung.cn/wiki/index.php?lang=ace&q=Surat_Ibrahim&oldid=88200"\n🔥 Top keywords: Ôn KeueÔn KeuëSurat Al-BaqarahWikipèdiaIrakQBeunantu:AsoëBAsiaHWASKusuih:MitaNPFJREXMDKBasa InggréhYVWikipedia:MeusapatIPeurancihJeureumanLOTGIranCLaosBeureukaih:Sura2.pdf\nTerakhir diubah pada 24 Buleuen Sikureueng 2015, pukul 00.24\nÔn nyoe seuneulheueh geupeusaneut bak 24 Buleuen Sikureueng 2015, poh 00.24.